b'\n_START_ARTICLE_\nFLASK\n_START_PARAGRAPH_\nFlux Advanced Security Kernel (FLASK) er en sikkerhetsarkitektur for operativsystemer som s\xc3\xb8rger for fleksibel st\xc3\xb8tte for sikkerhetspolitikk. Prosjektet har utg\xc3\xa5tt fra et samarbeid mellom National Security Agency (NSA), University of Utah og Secure Computing Corporation som har til hensikt \xc3\xa5 lage et rammeverk for et mer sikkert operativsystem. Utviklingen og implementasjonen startet med mikrokjernen Mach, og har senere skiftet fokus til Linux, hvor det er kjent som Security-Enhanced Linux (SELinux). En implementasjon for Solaris og OpenSolaris er kjent som FMAC, og i FreeBSD som TrustedBSD.'